Íslendingar taka íslenskum gæðamyndum vel þegar þær koma út á DVD , sem sést best á því að íslenska spennumyndin Borgríki , eftir Ólaf Jóhannesson , rýkur beint á topp nýjasta DVD listans íslenska , ný á lista . Borgríki er nútíma glæpasaga í reykvískum raunveruleika og segir frá serbneskum bifvélavirkja sem missir ófætt barn sitt í árás þegar meðlimir íslensks glæpahrings ráðast inn á heimili hans . Í hefndaraðgerðum sínum gegn þeim tvinnast örlög hans saman við lögreglukonu sem ýtt er út á ystu nöf , spilltan yfirmann hennar í fíkniefnadeild lögreglunnar og glæpakóng sem er að missa tökin á veldi sínu . Ófrísk í öðru sæti Jennifer Lopez og hinir ófrísku foreldrarnir í What to Expect When You´re Expecting , síga niður í annað sæti listans úr því fyrsta , en myndin hefur átt góðu gengi að fagna undanfarnar fjórar vikur . Spennumyndin Cold Light of Daymeð Bruce Willis hefur einnig verið vinsæl , og situr nú í þriðja sæti , upp um tvö . Jason Statham er rólegur í fjórða sætinu í myndinni Safe , og í fimmta sæti er rómantíska gamanmyndin Five-Year Engagement Tvær nýjar myndir til viðbótar við Borgríki eru á listanum , Killer Joemeð Matthew McConaughey , sem fer beint í 9. sætið og Beverly Hills Chihuahua 3 , sem fer beint í 17. sætið . Sjáið topp 20 listann í heild sinni hér að neðan :